eo eo eo en eo eo eo eo eo eo eo eo eo eo eo eo hbs_lat eo eo yue eo eo es eo eo eo lt eo eo eo eo de es eo eo eo eo eo sv ur eo eo eo eo es eo eo eo eo eo eo eo eo tr nl eo eo it eo eo eo eo eo eo eo eo eo eo eo eo ar en ru sv bg br hbs_lat ca mhr id hbs_lat es vi da de el en es et eu fa fi fr fy de he hbs_lat it hu id fr it ja jv ka ko it lt lv en be mr ms en ceb nl nb nb fr ta pl pnb pt ro ru ru en hbs_lat en sk sl sq hbs_lat nb sv hu th tr oc fy ur vi tr pl zh eo eo eo eo eo eo eo eo eo
El Vikipedio, la libera enciklopedio
Jump to navigation Jump to search
Situo de Niŝo en Serbio
Niŝ (ciril-litere "Hиш", latin-litere "Niš") estas urbo en Serbio. En 2004 ĝi havis 260.237[1] loĝantojn.
Niŝ estas la plej granda urbo en sudorienta Serbio kaj sidloko de Niŝava administra distrikto. En la Urbo de Niŝ, laŭ la censo de 2011, vivis 260.237 loĝantoj, el kiu en la urbo mem vivis 183.164 loĝantoj, tiel laŭ la nombro de la loĝantoj Niŝ estas tria la plej granda urbo en Serbio (post Beogrado kaj Novi Sad).
Ĝi situas 237 kilometrojn sudoriente de Beogrado sur la rivero Niŝava, proksime de ĝia enfluejo en la Suda Morava Rivero. La Urbo de Niŝ havas areon de 596,73 km², inkluzive Niŝka Banja kaj 68 antaŭurboj.
Niŝ estis la administra, milita kaj komerca centro de diversaj ŝtatoj kaj imperioj al kiuj, en lia longa historio, apartenis. En la areo de hodiaŭa Niŝ, en la antikva urbo Naissus naskiĝis romaj imperiestroj Konstantino la Granda kaj Konstancio III. La geografia pozicio de Niŝ faris ĝin strategie grava kaj tial alloga urbo por multaj konkerantoj. Dum historio, la teritorio kie hodiaŭ troviĝas la urbo pasis Dardanoj, Trakoj, Iliroj, Keltoj, Romanoj, Hunoj, Avaroj, kaj poste Bizancanoj, Serboj, Bulgaroj kaj Turkoj. En pluraj okazoj, la urbo estis okupita de la hungaroj kaj aŭstroj. Estis liberigita de la turkoj en 1878 kaj de tiam estas denove parto de Serbio, kun mallongaj interrompoj dum la Unua kaj Dua Mondmilito, kiam ĝi estis okupita. La influo de la personoj kiuj vivis en la hodiaŭa urbo de Niŝ estas notita en la kultura heredaĵo de la urbo, speciale en lia arkitektura diverseco.
La transporta infrastrukturo de la niŝa teritorio faras ĝin vojkruciĝon de tera kaj aera trafiko de Balkano (ĉefe pro la intensa trafiko al Turkio kaj Grekio), pro tial en Niŝ estas lokita ankaŭ Internacia flughaveno Car Konstantin la Granda.
La urbo estas grava ekonomia, akademia, kultura, religia kaj politika centro de Serbio. Universitato de Niŝ, fondita en 1965, havas 13 fakultatoj kaj proksimume 30.000 studentoj, kaj la urbo estas la sidejo de la Niŝa eparkio de la Serba Ortodoksa Eklezio.
Urbo Niŝ, de 2004 jaro, estas dividita en kvin urbaj komunumoj: Mediana, Palilula, Pantelej, Crveni Krst kaj Niŝka Banja.
Esperantistoj[redakti | redakti fonton]
La serba esperantisto Agor Agoriĉ estis oficisto de ŝtatkontrolejo en Niŝ.
Ŝtona maleo trovita en Niŝo
La fervoja stacio de Niŝo en aprilo 2005
Ĉi tiu artikolo ankoraŭ estas ĝermo pri Serbio.
Helpu al Vikipedio plilongigi ĝin. Se jam ekzistas alilingva samtema artikolo pli disvolvita, traduku kaj aldonu el ĝi (menciante la fonton).
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 00:28, 6 jun. 2016.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco